Publication: Magyar Közlöny
Issue: MK-2000-95 (Year: 2000, Number: 95)
Era: 1990-2004
Section: 1. számú melléklet a 28/2000. (IX. 21.) OM rendelethez
Paragraph Index: 466

10. évfolyam Évi óraszám: 148 Belépő tevékenységformák Információgyűjtés ismeretterjesztő kiadványok, cikkek, videofilmek és az elektronikus média révén. Szöveges és képi információk értelmezése, következtetések megfogalmazása, fogalomalkotás, folyamatok és alapvető összefüggések felismerése. Kísérletek és mérések segítségével tapasztalatszerzés a környezetünkben lejátszódó kölcsönhatásokról, halmazállapotváltozásokról, fizikai változásokról, kémiai reakciókról, az élő és az élettelen környezet kapcsolatáról. Adatok gyűjtése az emberi beavatkozások környezetkárosító következményeiről, pozitív hatású környezetátalakításairól. A világ népesedési folyamatainak elemzése adatok alapján. Településtípusok bemutatása képek, térképek, leírások alapján. Az egyes térségek, régiók világgazdasági szerepének értékelése adatok alapján. A sajtó világgazdasági híradásainak megbeszélése, értelmezése. Témakörök Tartalmak Életünk és az energia. Mechanikai energiák Mozgási és helyzeti energia érzékeltetése konkrét példákon (például magasról lezuhogó víz, cölöpverő kos energiája). Az áramló víz és levegő energiája és hasznosítása. A hő Tüzelőanyagok égéshője, hasznosítása. Halmazállapot-változások. Hőcsere. Az elektromos energia Mozgási indukció (generátorok). Nyugalmi indukció (transzformátor). Az elektromos energiaellátás rendszere, energiatakarékosság. A hálózati elektromos energia felhasználása a háztartásban, a baleset-megelőzés alapjai. 2000/95/II. szám Atomenergia Az atom felépítése: atommag és elektronburok. Az atommag felépítése. A maghasadás, maghasadáskor felszabaduló energia. A láncreakció, az atomenergia felhasználása pusztításra és békés építőmunkára. A magfúzió, a Nap (csillagok) energiaforrása. Sugárzások Az elektromágneses spektrum. Radioaktivitás veszélyei és felhasználási területei. Környezeti és háztartási anyagok Energiaforrásaink: megújuló energiaforrások (víz-, szél-, nap-, geotermikus energia), meg nem újuló energiaforrások (szén, kőolaj, földgáz) környezeti kárai. Építkezésnél használt anyagok: mészkő, égetett mész, oltott mész, gipsz, cement, festékek és oldószereik, üveg. Műanyagok: polietilén, PVC, gumi, teflon. Növényvédő szerek és használatuk. Az élő szervezetet felépítő anyagok, tápanyagaink Szénhidrátok: szőlő- és répacukor, fotoszintézis, keményítő, cellulóz. Fehérjék: felépítés, denaturálódás, kimutatás. Zsírok, olajok: összetétel, romlás. Vitaminok: vízben, zsírban oldódás, hatásuk a szervezetre. Nyomelemek: élettani hatás. Alkoholok: erjedés, oxidáció, zsíroldás, hatásuk a szervezetre. Karbonsavak: ecetsav, citromsav, aszkorbinsav, tejsav. Egészség- és környezetkárosító anyagok. Hulladékok, hulladékkezelés Növényi, állati eredetű konyhai hulladék, nem veszélyes, le nem bomló hulladékok. Veszélyes hulladékok: akkumulátor, szárazelem, fáradtolaj, festékek, hígítók, gyógyszerek. Az öröklődés alapjai Az örökítőanyag elhelyezkedése és tulajdonságai. Az információtartalom és az élőlények tulajdonságai. A sokféle információ variálódása osztódáskor és a zigóta képződésekor. A génváltozatok egymásra hatásának következményei. Az örökítőanyag megváltozása és következményei. Az élővilág törzsfejlődése A fajok változatossága és ennek okai, a fajok kialakulását eredményező folyamatok. A földtörténet és a törzsfejlődés, a főbb rendszertani kategóriák képviselőinek megjelenése időrendben, a különféle élőhelyek betelepülése. Az ember kialakulása és evolúciója. Az evolúció és az élővilág természetes rendszerének kapcsolata (származás, rokonság). Az evolúció jelentősége, az ember hatása a saját és a többi élőlény evolúciójára. A természet és a környezet védelme általános egészségtan Globális környezeti gondok, légszennyezettség, zajártalom, vízszennyezés, hulladékhegyek, élelem- és termőföldhiány, édesvízkészlet, energia- és nyersanyagválság, nagyvárosi ártalmak. A környezetvédelem és természetvédelem fogalma, a víz, a levegő védelme, zaj- és rezgésvédelem, hulladékgazdálkodás. Katasztrófavédelem (tűz, árvíz, belvíz stb.). Globális válságtünetek és megoldási lehetőségeik. Betegségek megelőzése. A környezet hatása az egészségre. A lakás, az iskola, a munkahely, a szórakozóhelyek és a közlekedési eszközök higiénéje. Egészséges táplálkozás, káros szenvedélyek. Egészséges életmód, mozgás, testedzés, lelki egészség. Felkészülés a családi életre, szex, szerelem, párválasztás, házasság, családtervezés, fogamzásgátlás. Terhességvizsgálatok, terhesgondozás, szülés, csecsemőgondozás. A betegség általános tünetei, a betegségek eredete, otthoni betegápolás. 2000/95/II. szám Elsősegélynyújtás, baleseti sérülések. Fertőzés és járvány. Népbetegségek a mai Magyarországon. Földünk környezeti problémái Az éghajlatváltozás, a levegő, a talajok és a vizek szennyezése, a gazdasági tevékenységek környezetkárosító hatása, a környezetátalakítás pozitív példái. A környezetvédelem szükségessége. A természet és a társadalom kölcsönhatásai A Föld népessége. A népesség összetétele. A népesség eloszlásának területi különbségei. A népesség térbeli mozgásai. A népességváltozás mutatói. Településtípusok és jellemzőik. A települések szerepköre, szerkezete, átalakulási folyamatai. A várossá válás és a városiasodás. A világgazdaság aktuális kérdései A gazdasági növekedés jellegzetességei. A gazdasági fejlettség földrajzi különbségei: a fejlett és fejlődő országok jellemzői. A gazdasági fejlettség mutatói. A nemzetközi együttműködések, lehetőségeik, a nemzetközi szervezetek szerepe a világ társadalmi-gazdasági életének alakításában. A regionális kapcsolatok jelentősége. A gazdasági élet jellemzői A gazdaság ágazatai. A gazdasági ágazatok fő telepítő tényezői és azok jelentőségének változásai. A gazdasági szektorok jellemzői. A tercier és az információs szektor előretörése, egyre fokozódó jelentősége. A továbbhaladás feltételei Tudják a helyzeti és mozgási energia érzékeltetését konkrét példákon, az áramló víz és levegő energiájának hasznosítását. Ismerjék a tüzelőanyagokat, és azok hasznosítását. Tudják a halmazállapot-változásokat, a hőcsere jelentőségét. Ismerjék az elektromos energiaellátás rendszerét, az energiatakarékosság módjait, a hálózati elektromos energia felhasználását a háztartásban, a baleset-megelőzés alapjait. Tudják az atom és az atommag felépítését, az atomenergia felhasználását békés célokra, ismerjék pusztító hatásait is. Ismerjék a Nap (csillagok) energiatermelését, s ennek jelentőségét a földi élet szempontjából. Tudják a radioaktivitás lényegét, veszélyeit és felhasználási területeit. Ismerjék a megújuló energiaforrásokat (víz, szél, geotermikus energia), és a nem megújuló energiahordozókat (szén, kőolaj, földgáz) és környezeti hatásukat. Ismerjék az építkezéseknél használt anyagokat és tulajdonságaikat (mészkő, égetett mész, mészoltás, gipsz, cement, festékek és oldószereik, üveg). Tudják a fontosabb műanyagok és a gyakran használt növényvédő szerek fajtáit, felhasználásuk területeit és hatásukat. Ismerjék az élő szervezetet felépítő anyagok és tápanyagok főbb jellemzőit. Ismerjék az egészségkárosító, illetve környezetkárosító anyagok (szén-monoxid, kén-dioxid, nitrogénoxidok) sajátosságait, a savas eső, a szmog, ózonlyuk növekedésének és az üvegházhatás erősödésének következményeit. Ismerjék az élettelen környezeti tényezőket és változásaikat. Tudják a tűrőképesség, alkalmazkodás és szelekció fogalmát. Ismerjék a biológiai szervezetek szerveződési szintjeit, tudják a faj és populáció fogalmát, főbb jellemzőit. Ismerjék az élőlények táplálkozási kapcsolatait, a termelők, fogyasztók és lebontók fogalmát. Tudják az életközösség fogalmát és jellemzőit. Ismerjék a természetes életközösségek önszabályozó rendszerét. Értsék az élővilág sokféleségének fontosságát. Ismerjék fel a környezetvédelem, természetvédelem és környezetgazdálkodás fontosságát. Ismerjék a talajt, a vizeket és a légkört károsító hatásokat és ezek következményeit. Ismerjék a Föld globális problémáit, s ezek csökkentésének módjait. Tudják az emberi tevékenység hatását az emberi egészségre és környezetre. Ismerjék a népesség összetételét, területi eloszlásának különbségeit, a népesség térbeli mozgásait, a népességszámváltozás következményeit. Tudják a települések fajtáit, a településtípusok jellemzőit. Ismerjék a gazdasági fejlettség földrajzi különbségeit, a gazdasági fejlettség főbb mutatóit. Ismerjék a nemzetközi politikai, társadalmi, gazdasági együttműködések és a regionális kapcsolatok jelentőségét, a legfontosabb nemzetközi szervezetek nevét, feladatait. Tudják a gazdasági élet főbb ágazatait, a gazdasági ágazatok fő telepítő tényezőit, azok változásait és jelentőségét. Ismerjék a harmadik (tercier) szektor és az információs szektor előretörését, fokozott jelentőségét. 2000/95/II. szám ÉNEK-ZENE 9–10. évfolyam Célok és feladatok A szakiskolában az ének-zene tantárgy középpontjában a tanulók kommunikációs, szociális és emocionális képességeinek fejlesztése áll. Kívánatos tehát, hogy a befogadó zenehallgatás és a közös éneklés mindenkor a serdülőkorú fiatalok érzelmi világához és érdeklődéséhez igazodó, egyéni és csoportos zenei tapasztalatikat, élményeiket is figyelembe vevő, ezeket is értelmező, kényszertől mentes, feszültségoldó együttlét legyen. A csoportos együttlét kulturált kereteinek bővítése fontos feladata az ének-zene tanításának. Ezért a zenehallgatás és a közös zenélés-éneklés az ének-zene tanítás tevékenységeinek legfőbb kerete. Ezek a humánus esélyt teremtő alkalmak egyúttal a csoportkohézió erősítésének lehetőségét kínálják, s így a tanulók a zene nyelvén is elsajátíthatják önnön élményeik, tapasztalataik, véleményeik adekvát kifejezési módjait. Az ének-zenei nevelés célja továbbá, hogy a tanulók átélt örömszerző sikerélményhez jussanak, ezzel is erősítve a zenében megtestesülő értékek ízlésformáló hatását. Az ének-zene tantárgy tanításának kiemelt célja, hogy alkalmat adjon más művészeti ágakkal való kapcsolatteremtésre (színház, tánc, film stb.). Ez is esélyt teremt arra, hogy a tanulók – az iskolai kereteken belül és azon kívül is – motiváltak legyenek az önművelésre, az ismeretbővítésre, valamint arra, hogy valóban éljenek a zene kivételes személyiségformáló, a lelki energiákat kiegyensúlyozó lehetőségeivel. Fejlesztési követelmények A szép, többféle karaktert kifejező csoportos éneklési készség fejlesztése segítse a tanulók egyéni, belső érzelemvilágának megértését. A jó hangulatú, fölszabadult együtténekléssel, a közös zenehallgatást követő beszélgetésekkel tanulják meg gátlásaiktól megszabadulva egyre többféle eszközzel kifejezni gondolataikat, érzéseiket. Népdalaink vagy a megzenésített versek tömör, találó, képszerű nyelvezetének segítségével bővítsük a tanulók szókincsét, mintát adva az árnyalt érzelmek szóbeli megfogalmazásához. Teljesítménykényszer nélkül, sokszínű tevékenységgel érjük el, hogy a néphagyományokkal, néptáncokkal, a magyar népművészeti alkotásokkal foglalkozva megkedveljék és magukénak érezzék zenei kultúránkat. A táncdallamokhoz, műzenei táncokhoz tartozó alaplépések megismerésével ismerjék föl a tánc kommunikációs és személyiségformáló lehetőségeit. Ismereteik révén tudjanak különbséget tenni a követendő értékrendet képviselő társas- és néptáncok, valamint a gerjesztett, extatikus táncok között. Az egyszerű kánonok csoportos többszólamú éneklésén keresztül fedezzék fel a vegyeskari hangok újszerű akusztikai hangzásélményét, és fejlődjék ki az együttműködés, a másikra való odafigyelés, az alkalmazkodás készsége úgy, hogy eközben „saját szólamát” gondozva a közös szándék érvényesüljön. A műdalok és más népek dalainak éneklésével, hallgatásával a tantárgy egyrészt szélesítse a tanulók látókörét, másrészt segítse más nemzetek értékeinek élményszerű befogadását. A zenei szemelvényeket hallgatva, a zene értelmezése révén a tanuló jusson el mások mondanivalójának, gondolatvilágának megértéséig. Tudjon élni a művészi zene nyújtotta kommunikációs lehetőségekkel. Az előadói apparátus megfigyelése, a hangszerek és az emberi hangszínek megkülönböztetése, a zenei részletek hangulatának megfogalmazása során ismerje meg a nonverbális kifejezőeszközök sokszínűségét. A zeneművek emberközpontú megközelítésével, a saját élő dalkincsének kialakításával, az egyre értőbbé váló, élményt nyújtó zenehallgatás gyakorlatával alakuljon ki a művészetekhez való pozitív attitűd. A dzsessz történetének, kifejezőeszközeinek és műfajainak megismerése által jusson közelebb a tanuló az értékes és igényes szórakoztató zenéhez. A képzőművészeti, irodalmi, színpadi és más alkotásokat tudja összekapcsolni a zenehallgatás élményével. A kifejezési formák és műfajok néhány alapjellemzőjének birtokában legyen ismerete a zene nyelvének kifejezési lehetőségeiről. Kapjon indíttatást a további önműveléshez és szerezzen kellő jártasságot annak technikáiban, hogy igénybe tudja venni a jó zene lélekemelő, pszichés energiákat feltöltő segítségét. 2000/95/II. szám

Source: https://magyarkozlony.hu/hivatalos-lapok/b832d080b157fde7df912d2eb9829b4b3714ead0/dokumentumok/97fb1cc1f33b64f375f4ac2600601d480ba42367/letoltes